I perioden før andre verdenskrig hadde klubben flere gode spillere som representerte både bylag og AIFs landslag, og som meldte overgang til klubber i de øverste divisjonene. På 1950-tallet befant A-laget seg i 3 og 4 divisjon. Fra 1963 og fram til 1973 spilte laget i 5 divisjon, (dagens 4.) med 1968 som beste sesong – hvor laget vant sin pulje men røk ut i kvalifiseringen til 4. div. I 1973 rykket laget ned til 6 divisjon, men rykket to år senere opp igjen til 5 divisjon hvor man befant seg til laget ble nedlagt/fusjonert. To av høydepunktene i fotballgruppas historie var i 1968 og 1978 hvor Rosenhoff tapte 3-0 og 5-3 for henholdsvis Vålerengen og Fredrikstad i 1. runde i NM.